PATVIRTINTA

Šalčininkų socialinių paslaugų

cento direktoriaus 2023 m. kovo 1 d.

įsakymu Nr. V- 119

**ŠALČININKŲ SOCIALINIŲ PASLAUGŲ CENTRO PAGALBOS Į NAMUS PASLAUGŲ GAVĖJŲ SVEIKATOS IR SAUGOS PREVENCIJOS UŽTIKRINIMO PLANAS**

**2023 METAMS**

1. Šalčininkų socialinių paslaugų centro (toliau - Centras) pagalbos į namus paslaugos gavėjų (neįgalieji, pagyvenę asmenys), sveikatos ir saugos prevencijos užtikrinimo plano (toliau – Planas) tikslas – stiprinti ir plėtoti Centro paslaugų gavėjų sveikatą ir saugą per prevencines priemones, kurti saugią paslaugų gavėjo poreikius atitinkančią fizinę, psichinę bei socialinę aplinką.

2. Plano tikslui pasiekti iškelti uždaviniai:

2.1. Informuoti, konsultuoti, tarpininkauti ir atstovauti bei teikti reikalingą kitą būtiną pagalbą paslaugų gavėjams ir jų šeimos nariams, esant poreikiui organizuoti kompleksinę pagalbą**;**

2.2. Organizuoti psichologinę pagalbą asmenims, kurie patiria sunkius emocinius, psichologinius išgyvenimus, pateko į krizinę situaciją**;**

2.3.Teikti konsultacijas paslaugų gavėjams ir jų šeimos nariams bei ugdyti paslaugų gavėjų higienos, švaros ir tvarkos namuose palaikymo įgūdžius**;**

2.4. Pasitelkiant Šalčininkų priešgaisrinės gelbėjimo tarnybos ir seniūnijų specialistus tarpininkauti paslaugų gavėjams nustatant ir šalinant pastebėtus potencialius gaisro kilimo rizikos židinius namuose, teikti informaciją kaip apsaugoti save ir savo artimuosius nuo gaisro, netvarkingos elektros instaliacijos, atkreipti dėmesį į didžiausios rizikos šaltinius būste**;**

2.5. Teikti paslaugų gavėjams informaciją, konsultacijas, tarpininkavimo ir atstovavimo paslaugas, ugdyti socialinę atsakomybę, vykdyti kitas prevencines priemones apie greitųjų kreditų finansinę žalą, galimas rizikas susidurti su telefoniniais sukčiais**;**

2.6. Paslaugų gavėjų fizinės aplinkos prieinamumo gerinimas jų namuose.

**3. Plano tikslui ir uždaviniams pasiekti numatytos priemonės 2023 m.:**

|  |  |  |  |
| --- | --- | --- | --- |
| Eil.  Nr. | Priemonė/Veikla | Įvykdymo terminas | Atsakingi asmenys, partneriai |
| 1. | Prevencinių priemonių kartu su Šalčininkų priešgaisrine gelbėjimo tarnyba organizavimas :  1. Kartu su seniūnija organizuoti dūmtraukių patikrinimą ir valymą.  2. Susipažindinti visus paslaugų gavėjus jiems suprantama kalba su paruošta Priešgaisrinės apsaugos ir gelbėjimo departamento prie Vidaus reikalų ministerijos mokomoji medžiaga gaisrų prevencijos klausimais | Birželio – rugsėjo mėn. | Šalčininkų priešgaisrine gelbėjimo tarnyba.  Šalčininkų socialinių paslaugų centro socialiniai darbuotojai, individualios priežiūros darbuotojai. |
| 2. | Prevencinių priemonių kartu su policijos pareigūnais organizavimas. Saugios aplinkos kūrimas. Reikalingos informacijos apie galimas rizikas (telefoniniai sukčiavimai, greitųjų kreditų finansinė žala ir kt.) paslaugų gavėjams suprantama kalba suteikimas. | Balandžio mėn. | Šalčininkų rajono PK  Šalčininkų socialinių paslaugų centro socialiniai darbuotojai, individualios priežiūros darbuotojai. |
| 3. | Psichologinė pagalba krizių atvejais. | Vasario - gruodžio mėn. | Psichologo konsultacijos pagal suderintą grafiką. Šalčininkų rajono savivaldybės visuomenės sveikatos biuras. VšI „Dievo gailestingumo bendruomenę“. Pagalbos moterims linija. Sidabrinė linija. |
| 4. | Higienos, švaros ir tvarkos palaikymo namuose įgūdžių ugdymas. | Nuolat | Socialinių darbuotojų, individualios priežiūros darbuotojų darbas su šeimomis, pagal paruoštą bendrą planą dėl socialinių įgūdžių įgijimo, palaikymo jų namuose. Socialinių darbuotojų, individualios priežiūros darbuotojų darbas su pagalbos į namus gavėjais pagal paruoštą individualų planą dėl socialinių įgūdžių įgijimo, palaikymo jų namuose. |
| 5. | Būsto pritaikymas paslaugų gavėjams turintiems judėjimo sutrikimų. Aprūpinimas reikalingomis techninės pagalbos priemonėmis. | 1-4 ketv. | Šalčininkų rajono savivaldybės socialinės paramos ir sveikatos apsaugos skyriaus atsakingas darbuotojas. Socialiniai darbuotojai, individualios priežiūros darbuotojai. |
| 6. | Pagal poreikį organizuoti paslaugų gavėjams kineziterapijos paslaugas | 1-4 ketv. | Šalčininkų pirminės sveikatos centras, Eišiškių pirminės sveikatos centras. |

**4. Laukiami rezultatai:**

4.1. nustatyti paslaugų gavėjų sveikatos ir saugos rizikos veiksniai ir vykdomas nuoseklus jų mažinimas;

4.2. atlikti Plano įgyvendinimo analizę ir jos pagrindu parengti 2023 m. planą.

5. Planą įgyvendina Centro socialiniai darbuotojai, individualios priežiūros darbuotojai, partneriai.

6. Plano priežiūrą ir kontrolę vykdo Centro direktorius.

\_\_\_\_\_\_\_\_\_\_\_\_\_